สวัสดีค่ะ หนูจะขอสอบถามหน่อย ละเล่าตั้งแต่คลอดบุตรเลยนะนะ คือหลังจากคลอดบุตรคุณจะให้ฝังเข็มฟรีใช่ไหมคะเพราะหนูอายุยังไม่ถึง20 พอฝังปุ้บประจำเดือนหนูมากระปริบกระปรอย อันนี้หนูเข้าใจค่ะ พอหมดยาฝังแล้วหนูไปเอาเข็มออกแล้วจะให้ฉีดยาคุมอีก 1เข็มคุมได้สามเดือน ซึ่งประจำเดือนหนูก็ยังมสกระปริบกระปรอยอีกเหมือนเดิม แล้วที่หนูจะถามนี่คือ หลังจากยาคุมทุกชนิดหนูหมดแล้ว แล้วหนูไม่ได้คุมต่อเลย แต่ประจำเดือนหนูยังมาเหมือนเดิมค่ะ แต่ที่ไม่เหมือนเดิมคือมันมามาก ตอนนี้มาได้1เดือนกับ23วันแล้ว แล้ววันนี้รู้สึกเวียนหัวเหมือนจะอาเจียน แบบนี้หนูควรไปพบไหมคะ หรือว่ายังไงดี 23/02/63
สวัสดีค่ะ ผลข้างเคียงของยาฝังคุมกำเนิดและยาฉีดคุมกำเนิดชนิดที่ฉีดทุก 3 เดือนนั้นจะคล้ายกัน เนื่องจากเป็นฮอร์โมนชนิดเดี่ยวคือฮอร์โมนชนิดโปรเจสเตอโรนเพียงตัวเดียว โดยมักจะทำให้เกิดเลือดออกกะปริดกะปรอย หรืออาจทำให้ประจำเดือนขาดหายไปก็ได้ดังนั้น การที่มีเลือดออกะปริดกะปรอยในช่วงที่ฝังยาคุมกำเนิดและฉีดยาคุมกำเนิดนั้น ก็น่าจะเกิดจากผลของยาได้ค่ะส่วนหลังจากที่หยุดฉีดยาคุมไปแล้ว เกิดเลือดออกนาน 1 เดือน 23 วัน ถือว่าเป็นอาการเลือดออกผิดปกติ โดยที่ไม่น่าเกิดจากผลของยาฉีด โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. การผลิตฮอร์โมนของรังไข่ผิดปกติหากหลังจากที่หยุดฉีดยาคุม ยังคงได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ ซึ่งอาการเวียนหัวและอาเจียน อาจเป็นอาการของภาวะโลหิตจางได้ แต่หากตรวจพบการตั้งครรภ์ ก็จะเป็นอาการของการตั้งครรภ์ได้ ซึ่งก็ควรรีบไปพบสูติ-นรีแพทย์โดยเร็วเช่นกันค่ะ